# רמב"ם (שבת פי"ד ה"א)

איזו היא רה"ר מדברות ויערים ושווקים ודרכים המפולשין להן, ובלבד שיהיה רוחב הדרך ט"ז אמה ולא יהיה עליו תקרה.

# ר"ן (שבת כו א)

אבל קשה הדבר על מה סמכו בדורות הללו שהנשים יוצאות לרה"ר בטבעת שאין עליה חותם והרב בעה"ת ז"ל מלמד עליהן זכות לפי שעכשיו אין לנו רה"ר גמורה משום דבעינן שיהו המבואות מפולשין ורחבים שש עשרה אמה ושיהו ששים רבוא עוברים שם בכל יום ולפיכך כיון שא"א לבא לידי איסור של תורה לא גזרינן דלמא שלפה ואתיא לאיתויי והך סברא לא מחוורא שלא מצינו שהזכירו חכמים ברה"ר דבעינן שיהו עוברים שם ששים רבוא בכל יום ואע"פ שרש"י ז"ל מפרש כן בהרבה מקומות אם איתא א"א דלא משתמיט תלמודא לאדכורי הכי בחד דוכתא ועוד שחכמים סתם אסרו ולא נתנו דבריהם לשיעורין לחלק בין כפרים לעיירות גדולות אלא שעכשיו שנהגו בכך לא ישמעו למי שימחה בידן בכיוצא בזה הנח להן מוטב שיהו שוגגות ואל יהו מזידות..

# ריטב"א (עירובין נט א)

ועם כל זה רוב הגאונים ז"ל הם כדעת ר"ת ז"ל דלא בעינן ששים רבוא כלל וכן דעת הרמב"ם ז"ל, וטעם דבריהם שאין לנו ללמוד מדגלי מדבר אלא לענין רה"ר ממש שלא תהא מקורה ושיהא בה שש עשרה אמה ושתהא מפולשת אבל לא לענין מנין הדורסים בה, וגם לא הוזכר זה בשום מקום לא בגמ' דילן ולא בירושלמי, וכן נראין הדברים.

# שו"ת הריב"ש (סי' תה)

"יש לכם לדעת כי מה שמוזכר בשאלה בחשיבות רה"ר ס' רבוא בוקעין בו אינו עיקר. ואע"פ שהזכירו רש"י ז"ל במקומות, כבר דחו זה האחרונים ז"ל לפי שלא נזכר בתלמוד בשום מקום.... ולזה הסכימו הרמב"ן והרשב"א ז"ל, גם הרמב"ם ז"ל לא הזכיר זה כלל.

# תוס' (שבת סד ב)

...א"כ נשים מותרות להתקשט בבית ובחצר בטבעות ובתכשיטין ואנו שאין לנו רה"ר גמור דכל רה"ר שלנו כרמלית היא שהרי אין מבואות שלנו רחבות י"ו אמה ולא ס' ריבוא בוקעים בו הרי הוא כחצר שאינה מעורבת ומותרות נשים שלנו להתקשט בטבעות ובתכשיטים כפר"ת והקשה ר"י דאפי' אי רה"ר שלנו חשיב ככרמלית היכי שרו כמו חצר והאמר לקמן פרק כל כתבי גבי דליקה דמותר להציל בחצר שאינה מעורבת ולא בכרמלית ואומר ר' ברוך כיון דלדידהו הוו להו רה"ר גמורה לא מדמו כרמלית לחצר שאינה מעורבת ואסרינן כרמלית משום רה"ר אבל אנו שאין לנו רה"ר כלל אין להחמיר בכרמלית כ"כ...

# תרומה (סי' רלט)

ורבינו יעקב פוסק כר' ענני בר ששון דשרי כל תכשיטין בחצר ולדידן רה"ר שלנו הוא כרמלית ושרי כמו חצר שהרי אין מפולש משער לשער ברוחב ט"ז אמה וגם לא שלטי בהו ששים רבוא ואומר כן כדי ליישב מנהגנו שהנשים יוצאות כשהם מקושטות בתכשיטיהן לרשות הרבים בשבת ומוסיף אני דליישב המנהג להתיר לדידן אפי' למתניתין דאסרה להתקשט בחצר היינו לדידהו שהיה להם רה"ר וגזר גם חצר אבל אנן דלית לן רה"ר גמור כי אם כרמלית שרי לגמרי.

# פסקי רקנאטי (סי' צא)

וגם יש טעם אחר להתירו כפסק ר"ת כר' ענני בר' ששון דלא אסר תכשיטי נשים אלא ברה"ר. והר' ברוך אומר דאפי' מתני' דאסר להו בכרמלית וחצר דוקא בימיהן דאית להו רה"ר גמורה. אבל לדידן דלית לן אלא כרמלית לית למיסר מידי דהוא גופא גזירה וכו'.

# תניא רבתי (סי' יט)

אמנם פירש ר"ת דכל אלו התכשיטים מותרים לדידן שאין לנו רה"ר גמורה.

# הגהות מרדכי (שבת סוף רמז תסז)

ואגב דבר נימא ביה מילתא מכאן ראיה דלא בעינן ס' רבוא דהא צידון לא היו ס' רבוא בוקעין בה כדמוכח בגמ' דלא הוו שכיחי רבנן גבייהו וליכא למימר דגזרי אטו ס' רבוא דהא רבא שרא זילחא במחוזא ולא גזר ומה שפ"ה בפ"ק דעירובין גבי ירושלים אלמלא דלתותיה נעולות חייבים עליה משום רה"ר ופי' משום דירושלים הוו רחובות שלה ט"ז ומפולשות משער לשער וס' ריבוא בוקעין בו **כבר הקשה ר"ת עליו א"כ ליבעי כהנים לוים וישראלים נמי ליבעי ותירץ דעיקר הדבר תלוי בי"ו אמה** ופ"ק דמפרש איזו היא רה"ר לא הזכיר רק י"ו אמה ופילוש ואין לדחות הראיה שהבאנו מהמוכר פירות ולחלק בין דרך הרבים ובין רה"ר דאמר פרק המקבל רב נתן בר אושעיא קץ שיתסרי אמהתא פנה י"ו אמה מאילנות שעל שפת הנהר כדי למשוך הספינות בחבלים אתו עליה בני מרנושא דפנוה הוא סבר מידי דהוה אבני רה"ר פרש"י ז"ל שיתסר אמהתא כרוחב רה"ר דתנן בב"ב דרך רה"ר טז אמה עכ"ל א"כ משמע שדעתו כי דרך הרבים ורה"ר הכל א' והכל תלוי בט"ז ופילוש ומה שהזכיר בעירובין ובשבת ס' רבוא לרבותא דירושלים פי' כן דאפ"ה דיש להם ס' רבוא ודומה לדגלי מדבר ממש אפ"ה מותרת בנעילת דלתות.

# תוס' (עירובין ו א ד"ה כיצד)

פ"ה רה"ר רחב י"ו אמות ומפולש משני צדדים משער לשער ומצויין בה ס' רבוא וכן יש בה"ג דבעינן דריסת ס' רבוא, וקשה לר"ת דבשבת בפ' הזורק אמר דעגלות הוו תחתיהן וביניהן רה"ר ותחתיהן לא היו ס' רבוא ואומר ר"י דמ"מ דרכן היה לצאת ולבא באותו דרך ועוד הקשה דבדגלי מדבר הוו טף ונשים לאין מספר וכן קשה מערב רב וי"ל דלא גמרי' ממשכן אלא מילתא דכתיבא במספרם.

# חידושי הריטב"א (עירובין נט א)

ור"ת ז"ל הקשה דא"כ דבעינן ששים רבוא כדגלי מדבר אף אנו נאמר דבעינן טף ונשים וערב רב כי התם, וזו אינה קושיא כ"כ דטף ונשים וערב רב לא חשיבי למיעל במנינא כשם שלא היו במספר הפקודים במדבר, ועוד הקשה ר"ת ז"ל דא"כ היכי משכחת לה עיר שהיתה של רבים בתחלתה דהא ודאי מילתא דלא שכיחא הוא שיתיישבו שם בתחלתה ס' רבוא ולעולם לא משכחת לה אלא שהיתה בתחלתה עיר של יחיד ובטלה דין משנתינו בעיר של רבים, וגם זו אינה קושיא כ"כ...

ועם כל זה **רוב הגאונים ז"ל הם כדעת ר"ת ז"ל דלא בעינן ששים רבוא כלל** וכן דעת הרמב"ם ז"ל, וטעם דבריהם שאין לנו ללמוד מדגלי מדבר אלא לענין רה"ר ממש שלא תהא מקורה ושיהא בה שש עשרה אמה ושתהא מפולשת אבל לא לענין מנין הדורסים בה, וגם לא הוזכר זה בשום מקום לא בגמ' דילן ולא בירושל', וכן נראין הדברים, ולפיכך פירש ר"ת ובתוס' דעיר של יחיד כגון שאין ברחובותיה י"ו אמה רוחב, ונעשית של רבים כי ע"י שניתוספו דיורין תקנו לה סרטיאות ופלטיאות ושווקים רחבים י"ו אמה ויש בה משום רשות הרבים של תורה.

# בית אפרים (או"ח סי' כו)

והתוס' שם בשבת דף ו כתבו בפשיטות משמע קצת דאינה רה"ר אא"כ מצוין שם ס"ר כמו במדבר וכן בעירובין דף ס הביאו דברי רש"י שאין נכנסין ס' רבוא כו' והדין עמו כו' ולא הביאו פי' אחר כלל, אך בדף ו' כתבו דקשה לר"ת כו' ואומר ר"י כו' לכאו' נראה שר"ת חולק על רש"י ור"י סובר פשיטת רש"י, אך לפענ"ד אפשר שגם ר"ת אין חולק לדינא וקיבל תירוץ ר"י שמתרץ דברי רש"י וכן משמע בשבת דף סד ואנו שאין לנו רה"ר גמור כו' שהרי אין רחבים י"ו ולא ס' רבוא בוקעין בו כו' כך פירש ר"ת והקשה ר"י כו' ע"ש וכ"כ המרדכי שם שר"ת פירש כן כדי ליישב המנהג כו' (אך הרא"ש שם השמיט הך דולא ס' רבוא והיינו משום דסגי ליה בטעמא שאין רחב י"ו) ופשיטא דלא מסתבר לומר שזה שכתבו ולא סמך רבוא בוקעין אין זה מדברי ר"ת רק התוס' טעמא דנפשייהו קאמרי הכא **אלא נראה שגם ר"ת לא החליט בזה דלא כרש"י ולכן ליישב המנהג שפיר נקט שיטת רש"י**. ואע"ג דהריטב"א בעירובין כתב בפשיטות בשם ר"ת שחולק על רש"י מ"מ על התוס' יש לסמוך בזה דלדינא לא עמד במחלוקתו נגד רש"י בזה דחכמי התוס' המה מתלמידיו ובקיאי טפי בסברת ר"ת. וכן בסה"ת שהיה תלמיד מובהק של הר"י בעל התוספות בן אחותו ותלמידו של ר"ת כתב בסי' רלט ור' יעקב פוסק כר' ענני בר' ששון דשרי כל תכשיטין בחצר ולדידן רה"ר שלנו הוא כרמלית שהרי אין מפולש משער לשער ברוחב י"ו וגם לא שלטי בהו ס' רבוא ואומר כן כדי ליישב מנהגינו שהנשים יוצאות כשהן מקושטות בתכשיטיהן לרה"ר בשבת ומוסיף אני ליישב המנהג כו' אבל אנו דלית לן רה"ר גמור כו' ע"ש, וכ"כ שם בסוף סימן הנ"ל לענין חוטין וז"ל ושמא לדידן דלית לן רה"ר גמורה מפולש משער לשער ברחב י"ו אמה וגם לא שלטי בה ס' רבוא א"כ יכול להיות מותר בכל ענין כו' וכלשון הזה כתב ג"כ בראש הספר בסימנים שם ואין ספק שאם לא היה כן דעת רבו הר"י ז"ל לא הוי כותב כן בפשיטות. וכ"כ באגודה פרק במה אשה בשם ר"ת וכן בסמ"ג הלכות שבת דף יח כתב כן בשם ר"ת דהלכה כרבי ענני דבשל סופרים הלכין אחר המיקל כו' וא"כ לדידן דלית לן ר"ה גמורה מותר כו' ע"ש. וכן בשיבולי הלקט הל' שבת סי' כו בשם ר"ת...

# שו"ת מהרש"ם (ח"ג סי' קפח)

וגם מה שהאריך הב"א שם בדעת ר"ת לפי שבתוס' דף ו הביאו דקשה לר"ת והביא מכמ"ק בזה הנה מצאתי גם בתניא רבתא סי' יט וז"ל אמנם ר"ת ז"ל פירש דכל אלו התכשיטין מותרין לדידן שאין לנו רה"ר גמורה וכו' עכ"ל וכ"ה בפסקי רקנטי סי' צא.

# מגיד משנה (פי"ד ה"א)

...ודע שיש מן הגאונים והאחרונים סוברין שאין רה"ר אלא במקום שבוקעין בו ששים רבוא כדגלי המדבר. ואין לזה רמז בגמ' ואינו עיקר **וכ"כ הרמב"ן והרשב"א** ז"ל.

# מסכת שבת (קנג א)

מי שהחשיך בדרך נותן כיסו לנכרי ואם אין עמו נכרי מניחו על החמור...

# חידושי הרשב"א (קנג א)

אין עמו נכרי מניחו על החמור. ואוקימנא בגמ' כשהיא עומדת נוטלו ממנה וכשהיא מהלכת נותנו עליה הא לאו הכי אסור משום מחמר, וכאן התירו לו טלטול משום גזירה דאדם בהול על ממונו ואי לא שרית ליה אתי לאתויי, וכשהגיע לחצר החיצונה חוזר לאיסורו ואינו מטלטל אלא כלים הראויין לטלטל.

**וכתבו בתוספות בשם רבינו תם ז"ל וכן בספר התרומה מכאן יש ללמוד למי שמתירא מן הלסטים או מן השלטון שהוא מותר לטלטל את המעות כדי להחביאן דמשום הפסד התירו לו לטלטלו כמו שהתירו כאן**...

ואלא מיהו אין דינם של רבותינו הצרפתים ז"ל נראה בעיני, דהכא לאו משום הפסד התירו לו לטלטלו ולהעביר פחות פחות מארבע אמות, **אלא מפני שהוא במקום שאם לא תתיר לו כן אינו מעמיד עצמו על ממונו ואתי לידי איסורא דאו'**, ותדע לך שהרי שנינו הגיע לחצר החיצונה נוטל כלים הניטלין בשבת ושאינן ניטלין בשבת מתיר חבלים והשקים נופלין מאיליהן, ואמרינן בגמ' דאפי' בשליפי רברבי דקרני דאומנא דהוי הפס"מ לא חששו ומאבדן ביד ואע"פ שעד עכשו התרתו בטלטולן בעודו בדרך, דאלמא שמעינן מינה בהדיא דלא התירו לו כלל משום הפסד ממונו אלא מפני שהוא במקום שקרוב לבא בו לידי איסורא דאו', **אבל מי שמתירא מפני לסטים מאי איכא, אי לא שרית ליה אתי לטלטולי, אטו כדי שלא יבא לידי טלטול מי שרינן ליה טלטול, הלכך לא שרינן ליה כלל** כן נראה לי".

# מגיד משנה (שבת פ"ו הכ"ב)

ובתוס' כתבו מכאן יש ללמוד למי שמתירא מן הלסטין או מן השלטון שהוא מותר לטלטל המעות כדי להחביאן דמשום הפסד התירו לו לטלטלן ונחלקו עליהם הרמב"ן והרשב"א ז"ל. ונתן טעם הרשב"א ז"ל לאיסור ואמר שבכאן לא התירו לו דבר קל משום הפסד **ממונו אלא כדי שלא יעבור על דבר חמור**. אבל במתירא מן הלסטים אין מתירין לו טלטול כדי שלא יבא לידי טלטול. ע"כ דבריו ז"ל.

# טור (סי' שלד)

וכתב בעה"ת דאפי' מעות ודברים המוקצים יכולין להציל דבמקום פסידא אין לחוש לאיסור מוקצה כי היכי דשרי למי שהחשיך לו בדרך לטלטל כיסו פחות פחות מד' אמות וכן אם רואה אנסים באין לביתו יכול ליקח כל מה שבביתו ולהצניע שאין לחוש לאיסור מוקצה במקום פסידא. ונ"ל שהוא אסור שלא התירו למי שהחשיך לטלטלו פחות פחות מד' אמות אלא כדי שלא יבא לידי איסור דאו' לטלטלו בהדיא **אבל הכא דליכא למיחש שיבוא לידי איסור גדול מזה שודאי ירא להוציאו מפניהם אסור ועוד אפי' אם מוציאו אין איסור דאו' לדידן שאין לנו רה"ר** וגם בדליקה נמי ליכא למיחש שמא יכבה כל זמן שלא הגיע אצלו הילכך ודאי אסור להציל דברים המוקצים מפני הפסד ממונו.

# ב"י (סי' שלד)

כלומר דעד כאן לא התירו למי שהחשיך לו בדרך ואין עמו נכרי ולא חמור להוליך כיסו פחות פחות מד' אמות אלא כדי שלא יבוא לטלטלו ד' אמות ברה"ר דהוי איסורא דאו' אבל הכא גבי אנסים ליכא למימר דאי לא שרית ליה לטלטולי להטמינם בתוך הבית יוציאם מרה"י לרה"ר דהוי איסור תורה שהרי הוא ירא להוציאם מפני האנסים הבאים לביתו ועוד אפי' היכא דאפשר להוציאם קודם שיבואו האנסים אם יוציאם ליכא איסורא דאו' שהרי אין לנו רה"ר וכיון דאינו יכול לבוא לידי איסור תורה למה נתיר לו את האסור **וקושיא זו היא מה שכתב הרב המגיד שהקשה הרשב"א על דין זה**.

# א"ר (סי' שמה ס"ק יד)

ומה שהניח הט"ז בתימה מסי' שלד בב"י עי"ש, ולק"מ דמטעם ראשון שמתיירא להוציא כתב ב"י כן...

# בית מאיר (סימן שמה סע' ז)

זה אינו אלא המ"מ לא כתב בשם הרשב"א והוא בפ"ו מהל' שבת אלא אין מתירין טלטול מפני טלטול, והוא ע"פ סברה ראשונה של הטור שם. ולהכי כתב הב"י שהוא קושית המ"מ.

# הגהות ברכת דוד (סי' משה סע' ז)

ולכך נראה דמש"כ הב"י שזו הקושיא הקשה המ"מ בשם הרשב"א לא קאי אמה שכתב הטור שאין לנו רה"ר, רק אקושיא ראשונה של הטור שכתב אבל הכא ליכא למיחש שיבוא לידי איסור גדול מזה שודאי ירא להוציאו מפניהם ע"כ. ור"ל מאחר שלא יוציאו ליכא למיחש רק שיטלטל בלי היתר, ולכך אין להתיר לו משום הפסד ממונו.

# שו"ת הרשב"א (ח"א סי' תשכב)

שאלת עוד אם מותר לומר לגוי להביא ספרים או כלים בשבת, לפי שאין לנו עכשו רה"ר גמורה רחב שש עשרה אמה ושיעברו בו ששים רבוא כדגלי מדבר. ואינם עכשו אלא ככרמלית ואין בו אלא שבות ואמירה לגוי שבות. ושבות דשבות לא גזרו ביה רבנן.

תשובה ענין שאמרת שאין רה"ר אלא כשיש בו שש עשרה אמה וששים רבוא צריך ביאור. ודברים ארוכים ואיני רואה עכשו לטרוח לכתוב לך כ"כ. אלא דע שיש רה"ר אע"פ שאינו רחב כ"כ ואין עוברין ששים רבוא כסרטיא ופלטיא כדאיתא בשבת. כדרך הולך ביושר ופוגע ברה"ר אע"פ שאין הדרך רחבה כל כך.

# ר"ן (ברי"ף שבת סו א)

ותשובה זו איני מכיר דכי היכי דאמרינן הכא באין שם נכרי ואינך אחריני דהתירו לו לטלטלן פחות פחות מד' אמות כי היכי דלא ליתי לטלטל ד' אמות כאחת לפי שאם לא תתיר לו כלל לא ישמע לך ויבא לטלטל בהדיא אפי' באיסורא דאו' הכי נמי איכא למימר הכא למי שבאו עליו לסטים שאם לא תתיר לו טלטול דרבנן בביתו והולכת פחות פחות מד' אמות אף הוא לא ישמע לך ויטלטל אפי' ד' אמות בבת אחת ואיני רואה הפרש בין זו לזו כלל.

# עבוה"ק (שע"ג סע' ב)

היה מתיירא מפני הליסטים, מגדולי המורים התירו בו כדרך שהתירו במי שהחשיך לו. ויש מרבותי שאסרו, שלא התירו אלא במה שבידו לפי שאין אדם מאבד ממונו בידיו, **ויראה לי שאם היה ממונו בשדה מותר שיש לחוש כאן כדרך שחששו במחשיך לו בדרך.** אבל טלטול בתוך ביתו מחמת יראת גנבים או ליסטים וכיוצא בזה אסור, שאפי' אין אתה מתיר לו ויבוא לטלטל מעצמו ולהצניע אינו בא לידי חיוב של תורה, ואינו בדין שנתיר את הטלטול כדי שלא יבוא לידי טלטול.

# חי' המיוחסים לר"ן (שבת ו א)

כאן בזמן שהיו ישראל שרויין במדבר וכו'. פי' הרא"ה ז"ל דאפשר דאתא למימר דבזמן שישראל שרויין במדבר היה מקום שהיה בו רה"ר ואע"ג דלאו מקום קבוע שפעמים היו כאן ופעמים כאן. א"נ אפשר דבאותו זמן אפי' שאר מדברות שהיה להם דרך לשם לאותו מדבר הוו רה"ר, דאע"ג דפרש"י ז"ל ובה"ג דלא הוי רה"ר אלא של ס' רבוא לאו דבעינן ס' רבוא אלא שיש כאן דרך לס' רבוא כלומר שיהו רגילין לילך שם אנשים רבים תדיר כס' רבוא וכאן הרי היו שיירות מצויות של ס' רבוא ואע"פ שלא היו כולם כאן בדרך כאחד.